Susanne

"Ej kom nu! (Paoul: Hallo vi ligger på åben stue med alle de andre) Det gør det bare sjovere! Ligesom bagsædet af en karet!"

- Susanne der prøver at overtale Paoul Irat til offentlig sex på hospitalet.

Susanne (561 - 595) er en tidligere prostitueret, der arbejdede på bordellet Sexy Sexy Time, Magic Hand i Købstad. Hun er en mindre figur som Paoul Irat forelskede sig i efter deres møde i TBA 1, og de to fandt sammen 5 år efter under TBA 2, hvilket førte til at hun blev gravid med hans barn. Da Ormene invaderede Thabruatis og åd fostre og livmødre blev Susanne angrebet af dem, hvilket førte til at hun døde af blodtab.

TBA
Efter hændelserne i Skyggeskoven tager Eventyrerne til et bordel for at Dennis, som har mistet sit ansigt, skal prøve at miste noget bedre, nemlig sin mødom. Paoul Irat beslutter at han også vil besøge et bordel, og vælger at blive der hele natten, for at udnytte sin tid bedst muligt. Det er her at han for første gang møder Susanne. Han bliver så betaget af hende, at de ender med slet ikke at have sex. I stedet ligger de blot og snakker sammen hele natte. Skønt at han drager videre næste morgen, og forbliver væk i 5 år, glemmer han hende aldrig.

TBA 2
Paoul Irat forelsker sig dybt i Susanne, og taler højt om hende i søvne hver eneste nat i 5 år - så højt og intenst at Biver kan høre det helt oppe i masten. Orrotius, Constantine og Didrik hører det ligeledes, og noterer sig hans forelskelse. Da gruppe vender tilbage til Thabruatis nævner de derfor at han skulle tage at mødes med hende igen. Da gruppen snakker om alligevel at tage hen i nærheden at Købstad vil Paoul meget gerne med - ikke helt i stand til skjule sin længsel efter at gense hende.

Gensynet
Mens flåden bygges til det store Slag om Nyverden, tager Paoul og Biver til Købstad - officielt for at Biver kan miste sin mødom. Paoul fortæller at byens bedste bordel uden tvivl er Sexy Sexy Time, Magic Hands, hvilket for Biver til at kommentere på om ikke det er der Susanne arbejder. Paoul benægter endnu engang sin tiltrækning til hende. Til sidst lykkes det dog Biver at få ham til at indrømme at han ofte går og tænker på Susanne, og giver ham - uden succes - en peptalk om hvordan han skal tage sin chance med hende.

Da duoen ankommer til Sexy Sexy Time, Magic Hand modtaget de af Gunnar, som er medejer siden at han giftede sig med ejeren Lise. Her foreslår Biver at være sammen med Susanne, da Paoul ingen følelser har for hende. Gunnar går med til at lade Biver besøge hende, og det er endda hendes sidste vagt den aften. Det får Paoul til at trække sin sabel, og erklære at Biver ikke skal have lov til at være sammen med Susanne. Han indrømmer der sine følelser for Susanne, og at han vil være sammen med hende. Han får derved overtalt Biver til ikke at være sammen med Susanne, i bytte for at P. Irat siger at de er venner.

Paoul kommer ind til Susanne, hvor hun først, da hun hører navnet, tror at han er Poul Haraldsen. Hun indser dog ganske hurtigt at han faktisk er Paoul Irat, og husker ham sagtens skønt at der er gået 5 år. Deres samtale er lidt akavet, da Susanne næppe forventer at Paoul, en mand hun ikke har set i 5 år, er vild med hende, og hun giver derfor blot akavet smalltalk, uden at vide hvor det skal føre hen. Hun holder sig ganske upartisk da Den Ukendte Konge bringes op, hvilket dog ikke skræmmer Paoul væk, som blot er enig i hendes filosofi omkring at holde med vinderen. Paoul er dog ude af stand til at erklære sine følelser, og ender med trist at gå derfra. Inden da spørger Susanne dog om hun kan låne 100 guldmønter, hvilket han går med til. Hun siger derefter at de nok ses igen om 5 år.

Den Romantiske Genforening
Under Slaget for Nyverden leder Paoul Irat tropperne der angriber fra søs, og er en af de eneste overlevende. Efterfølgende rejser han med Eventyrerne for at finde arvingen til kongedømmet, og bliver her, sammen med resten af Eventyrerne alvorligt såret efter at Ogarmitus afslører sine sande intentioner, og sætter Magdalene og Konrad til at dræbe dem. Skønt at alle heltene slipper ud med livet i behold, ender de på hospitalet, hvor de vågner op og genforenes med deres kære. Paoul har dog ikke umiddelbart nogen kære, og føler lidt sorg over at Susanne ikke er der.

Pludselig dukker Susanne dog op, klædt på i det stiveste puds, med nystrøget blond hår - hun er bare et skår. Hun kommenterer på hvordan han har mistet hånden, og nu endnu mere ligner en rigtig pirat. Hun fortæller så, at hun havde hørt om, hvordan Paoul var kaptajn for flåden under slaget, og hun er meget imponeret over hans uselviskhed, da han ikke selv havde noget at vinde ved at involvere sig i krigen, men bare gjorde det for at være god, og redde de andre racer. Hun indrømmer at hun allerede havde en ting for ham efter deres aften sammen, hvor de bare snakkede, men efter at have hørt om hans heltemod kunne hun simpelthen ikke holde sig væk, og måtte se om han var okay. Paoul indrømmede i samme øjeblik at han elskede hende, og havde sit hende for sig da han lå for døden (sammen med Zoltar, Mik, Ikm og Kim). Det ender med at han siger at han elsker hende. Hun siger ligeledes at hun elsker ham, og at hun ikke kan betale de 100 guld tilbage, da hun har brugt dem på en kjole hun håbede ville få hende til at bare ligne et skår foran Paoul. De starter så et forhold, som de dog ikke går seksuelt indtil at Paoul er ude fra hospitalet (trods Susannes klager). Susanne forlader også sin job i Sexy Sexy Time, Magic Hand for at blive hjemmegående husmor.

Et Halvt År Senere
Susanne og Paoul Irat er begge til stede under Basvars Kroning et halvt år senere. Paoul fortæller her at han og Susanne har besluttet at slå sig ned og leve i ro. De har også fundet hesten Volvo, som de har valgt at beholde. Derudover planlægger de også at købe en hund. Susanne afslører så at hun er gravid med et barn. Skønt kønnet er ukendt, har de besluttet at det skal give det et navn der starter med P, for at fortsætte trenden med at stave til Pirat gennem navnet - en ting Susanne ikke havde indset var gældende for Paoul Irat indtil for nyligt. Paoul bliver for slår sig fuldt ud ned med Susanne da han giver sit skib til Mik.